Document ID: /roh_data/filtered/swiss_laws_in_ROHinterleaved.jsonl.gz/38151

This text was translated from EN into Rumantsch Grischun.

There must be an appropriate ratio between the fund management company's own funds and the overall assets of the collective investment schemes under its management. The Federal Council shall specify this ratio. In special cases, FINMA may ease the requirements, provided this does not adversely affect the protective purpose of this Act, or it may order more stringent requirements. The fund management company may not invest the prescribed level of its own funds in fund units that it has issued itself or lend its own funds to its shareholders or any natural or legal person with whom they have business or family ties. The holding of liquid funds with the custodian bank shall not constitute a loan.

Tranter ils agens meds finanzials da la direcziun da fonds e la facultad totala da las investiziuns collectivas da chapital che vegnan administradas dad ella stoi dar ina relaziun adequata. Il Cussegl federal regla questa relaziun. En cas spezials po la FINMA conceder facilitaziuns, premess che l’intent da protecziun da questa lescha na vegnia betg pregiuditgà, u ordinar mesiras pli severas en chaussa. Ils agens meds finanzials prescrits na dastga la direcziun da fonds ni investir en quotas da fonds, ch’ella ha emess sezza, ni emprestar a ses acziunaris u a persunas natiralas e giuridicas ch’èn colliadas economicamain u famigliarmain cun tals. Sche meds finanzials liquids vegnan tegnids tar la banca da deposit, na vala quai betg sco emprest.